section_heading: Nastanak lika i prvi nastupi
paragraph_text: Cohen je lik Ali G-ja osmislio kao sitnog kriminalca i MC-ja iz londonskog predgrađa Stainesa. U televizijskoj emisiji Da Ali G Show Ali G je ugostio i intervjuirao mnogobrojne poznate osobe. Svojim uličnim rječnikom te postavljanjem često naizgled trivijalnih pa i glupih pitanja svoje je goste u pravilu znao dovesti na opće oduševljenje gledatelja do neočekivanih reakcija, smijeha pa i ljutnje jer često uopće nisu razumjeli ironiju koju je Ali G koristio u razgovoru.